turjo4nis/wikipedia-bn-dump-20250701 huggingface dataset:
ওয়েস্ট জোন পাওয়ার ডিস্ট্রিবিউশন কোম্পানি লিমিটেড

ওয়েস্ট জোন পাওয়ার ডিস্ট্রিবিউশন কোম্পানি লিমিটেড বাংলাদেশের একটি রাষ্ট্রীয় মালিকানাধীন ইউটিলিটি ও বিদ্যুৎ সংস্থা এবং এটি বাংলাদেশের খুলনায় অবস্থিত।

ইতিহাস 
ওয়েস্ট জোন পাওয়ার ডিস্ট্রিবিউশন কোম্পানি লিমিটেড ২০০২ সালের নভেম্বর মাসে প্রতিষ্ঠিত হয়েছিল। এটি কোম্পানি আইন ১৯৯৪ এর অধীনে একটি পাবলিক লিমিটেড সংস্থা হিসাবে প্রতিষ্ঠিত হয়েছিল। বাংলাদেশ বিদ্যুৎ উন্নয়ন বোর্ডের পশ্চিম অঞ্চলটি খুলনা বিভাগ, বরিশাল বিভাগ এবং ফরিদপুর অঞ্চলকে অন্তর্ভুক্ত করে ২০০৩ সালের ১ অক্টোবর ওয়েস্ট জোন পাওয়ার ডিস্ট্রিবিউশন কোম্পানি লিমিটেডের অধীনে রাখা হয়। সংস্থাটি ২০০৫ সালের ২৩ মার্চ বাংলাদেশ বিদ্যুৎ উন্নয়ন বোর্ডের সাথে অস্থায়ী বিক্রেতার চুক্তি (ভিএ) এবং অস্থায়ী বিদ্যুৎ বিক্রয় চুক্তি স্বাক্ষর করে। সংস্থাটি পশ্চিম অঞ্চলে বোর্ডের পরিচালনা ও বিতরণ গ্রহণ করেছে। পশ্চিমাঞ্চলে বাংলাদেশ বিদ্যুৎ উন্নয়ন বোর্ডের কর্মচারীরা ২০০৭ সালের ডিসেম্বরে ওয়েস্ট জোন পাওয়ার ডিস্ট্রিবিউশন লিমিটেডে যোগদান করেছিলেন।

তথ্যসূত্র 

বাংলাদেশের সরকারি মালিকানাধীন সংস্থা
বাংলাদেশের বিদ্যুৎ বিতরণ কোম্পানি
বাংলাদেশে ২০০২ সালে প্রতিষ্ঠিত সংস্থা
বাংলাদেশের বিদ্যুৎ সংস্থা
ঢাকা ভিত্তিক সংস্থা
বিদ্যুৎ বিতরণ নেটওয়ার্ক অপারেটর
বাংলাদেশের সরকারি মালিকানাধীন কোম্পানি
২০০২-এ বাংলাদেশে প্রতিষ্ঠিত
বাংলাদেশের বিদ্যুৎ কোম্পানি
খুলনা ভিত্তিক সংগঠন
দ্য বয় অ্যান্ড দ্য কিং

দ্য বয় অ্যান্ড দ্য কিং ১৯৯২ সালে ইসলামিক চলচ্চিত্র সংস্থা অ্যাস্ট্রোল্যাব পিকচার্স কর্তৃক মিশরে নির্মিত একটি ফিচার-দৈর্ঘ্যের অ্যানিমেটেড চলচ্চিত্র। এতে ইংরেজিতে ইসলামিক গানের একটি সাউন্ডট্র্যাক অন্তর্ভুক্ত রয়েছে, যা তরুণ মুসলমানদের দ্বারা পরিবেশিত হয়।

পটভূমি 

গল্পটি ওবাইদ নামে একটি ছোট ছেলেকে ঘিরে লিখিত। তিনি এই পৃথিবীতে একটি 'সহজ জীবন যাপন' বা 'পরকালে পুরস্কার' এই দুটির মধ্যে যেকোন একটি বেছে নিতে হবে। গল্পটি রাজা নরসিসের অত্যাচারী শাসনের সময় সংঘটিত হয়, যিনি তার লোকদের প্রতিমার উপাসনা করতে বাধ্য করেন এবং তার দুষ্ট জাদুকর সিনিটাসের জাদু দিয়ে তাদের ভয় দেখিয়ে নিয়ন্ত্রণ করেন। সিনাটাস ওবাইদকে তার ছাত্র হিসেবে বেছে নেয়, যাকে সে জাদু শিখাবে। প্রথমে, ছেলেটি রাজার পরবর্তী জাদুকর হবার পর প্রাপ্য ক্ষমতা ও প্রাচুর্যের লোভে পরে। কিন্তু, শীঘ্রই সে তার ভবিষ্যতে প্রাপ্য ক্ষমতা নিয়ে প্রশ্ন দ্বিধায় পরে যায়। সে একজন ধার্মিক এবং অত্যন্ত পবিত্র ব্যক্তির সাথে যোগাযোগ রাখতে শুরু করে, যিনি জীবনের প্রকৃত অর্থের জ্ঞান দান করে তার মন খুলে দেন।

এই ধার্মিক ব্যক্তি ওবাইদকে বলে যে, সর্বশক্তিমান আল্লাহ একজনই ঈশ্বর এবং তিনি মানবজাতিকে সৃষ্টি করেছেন তার ইবাদাত করার জন্য। যদিও এই শব্দগুলি ওবাইদের হৃদয় এবং মনের কাছে আকর্ষণীয়, তবুও সে বেশ বিভ্রান্ত। ধার্মিক লোকটি তাকে নিজে থেকে সত্য অনুসন্ধান করার পরামর্শ দেয় - এবং এইভাবে ছেলেটির জীবনের আসল অর্থের সন্ধান শুরু করে।

পাণ্ডুলিপি 
এই গল্পটি একটি প্রামাণ্য বর্ণনা বা ইসলামি নবী মুহাম্মদের একটি হাদিস থেকে নেওয়া হয়েছে যা কুরআন (৮৫:৪) থেকে সুরা আল-বুরুজে "আসহাবুল উখদুদ" এর ব্যাখ্যায় বর্ণিত হয়েছিল। কোরআনের কাহিনী হচ্ছে এমন এক বালকের কথা, যে সর্বশক্তিমান আল্লাহকে বিশ্বাস করে এবং সে দুষ্ট রাজা ও যাদুকরদের চক্রান্ত থেকে ঐশ্বরিক সাহায্য পেয়ে ধন্য হয়।

বহিঃসংযোগ 

 ডোমেইন অব ইসলাম: দ্য লেজেন্ড অব ওবাইদ
 মুসলিমভিল টিভিতে দ্য বয় অ্যান্ড দ্য কিং 

মিশরীয় চলচ্চিত্র
১৯৯২-এর চলচ্চিত্র
ইসলামি অ্যানিমেটেড চলচ্চিত্র
হাদিস
১৯৯০-এর দশকের ইংরেজি ভাষার চলচ্চিত্র
দ্য অ্যাডভেঞ্চারস অফ ইবনে বতুতা

দ্য অ্যাডভেঞ্চারস অফ ইবনে বতুতা ২০১০ সালের মালয়েশিয়ান ১৩ পর্বের ঐতিহাসিক অ্যানিমেটেড সিরিজ যা টিভি২ তে প্রচারিত হয়েছিল। এই সিরিজটি মধ্যযুগীয় বিশ্ব ভ্রমণকারী ইবনে বতুতার জীবনী অবলম্বনে তৈরি করা হয়, যিনি হজ্জ যাত্রার আগে ও পরে ১৭টিরও বেশি দেশ ভ্রমণ করেছিলেন। সিরিজটি মাল্টিমিডিয়া ডেভেলপমেন্ট কর্পোরেশন অফ মালয়েশিয়া (এমডিসি) দ্বারা তৈরি করা হয়েছিল।

আরও দেখুন 
 শাহজাদিন রোম
 দ্য বয় অ্যান্ড দ্য কিং

তথ্যসূত্র 

ইসলামি অ্যানিমেটেড চলচ্চিত্র
মালয়েশিয়ার অ্যানিমেটেড টেলিভিশন ধারাবাহিক
ইসলাম সম্পর্কিত টেলিভিশন ধারাবাহিক
কুতলুগ তৈমুর মিনার

কুতলুগ তৈমুর মিনারটি মধ্য এশিয়ার উত্তর তুর্কমেনিস্তানের কোনয়ে-আর্জেন্টে অবস্থিত একটি মিনার। ১০১১ সালে খোয়াড়াজমিয়ান রাজবংশের রাজত্বের সময় মিনারটি নির্মিত হয়। মিনারটি ৬০ মিটার উঁচু। মিনারের নিচের দিকের ব্যাস ১২ মিটার এবং শীর্ষ দিকে ব্যাস ২ মিটার।

২০০৫ সালে ওল্ড আরজেনচের ধ্বংসাবশেষ হিসাবে মিনারটি ইউনেস্কোর বিশ্ব ঐতিহ্যবাহী স্থানের তালিকাভুক্ত হয়।

কুতলুগ তৈমুর মিনারটি একাদশ ও ত্রয়োদশ শতাব্দীর মধ্যে নির্মিত আফগানিস্তানের জামের মিনার সহ মধ্য এশিয়া, ইরান এবং আফগানিস্তানের ৬০ মিনারের পুঞ্জের একটি।

কুফিক শিলালিপি সহ মিনারের ইটের আলংকারিক  কাজের ভিত্তিতে মিনারটি পূর্বের নির্মাণ বলে মনে করা হয়। তবে ১৩৩০ সালের দিকে কুতলুগ-তৈমুর মিনারটি পুননির্মাণ করেন।

চিত্রশালা

আরও দেখুন 

 মিনার
 দীর্ঘতম মিনারগুলির তালিকা
 তুর্কমেনিস্তানে বিশ্ব ঐতিহ্যবাহী স্থানের তালিকা

তথ্যসূত্র 

উইকিউপাত্তে স্থানাঙ্ক আছে
১৩৩০-এ প্রতিষ্ঠিত
ইসলামি স্থাপত্য
তুর্কমেনিস্তানের দর্শনীয় স্থান
মিনার
রারণ মিনার

রাহরওয়ান মিনার (রারণ মিনার বা রারুন  ) ইরানের রারণের এসফাহান থেকে ৬ কিলোমিটার উত্তর-পূর্বে অবস্থিত। মিনারটি ৩০ মিটার উঁচু।  মিনারটি সেলযুক রাজবংশ  রাজত্বকালে নির্মাণ করা হয়েছে।

মিনারটির মূল আকারটি মোটামুটি ঠিকই রয়েছে। তবে এর শিলালিপিগুলি মারাত্মকভাবে ক্ষতিগ্রস্ত হয়েছে। মিনারটি আলী মিনার, সার্বান মিনার এবং জিয়ার মিনার পরে ইসফাহান প্রদেশের চতুর্থতম মিনার।

মিনারটির সাজসজ্জাটি সাধারণ ধরনের। মিনারটির চারপাশে রম্বিক আকারে একটি ডোরাকাটা আকৃতিতে সজ্জিত করা হয়েছে। যেখানে মুহাম্মাদ এবং আলীর নাম বারবার লেখা হয়েছে। মিনার শীর্ষে মুয়াযযিনের জন্য জানালা রয়েছে। মিনার শীর্ষে মরুভূমিতে কাফেলা ও যাত্রীদের চলাচলের সুবিধার জন্য আগুনের দিয়ে তৈরি একটি দিকনির্দেশক রয়েছে।

আরও দেখুন 

 ইসফাহান প্রদেশের ঐতিহাসিক ভবনের তালিকা

তথ্যসূত্র 

ইস্পাহানের মসজিদ
উইকিউপাত্তে স্থানাঙ্ক আছে
ইরানের দর্শনীয় স্থান
ইরানের প্রত্নতাত্ত্বিক নিদর্শন
ইরানের মিনার
ইরানের ভবন ও স্থাপনা
গোলাম সরোয়ার লাহোরি

মুফতি গোলাম সরোয়ার লাহোরি (১৮৩৭-১৪ আগস্ট ১৮৯০) (উর্দু: مفتی غلام سرور لاہوری) একজন ইসলামি পণ্ডিত, ইসলামি আইনবিদ, ইতিহাসবিদ, ধর্মতত্ত্ববিদ, গবেষক ও অভিধান প্রণেতা ছিলেন।

রচনাবলী 
তিনি প্রায় ২০ টি বই লিখেছেন।  ।

 বাহারিস্তান-ই-তারিখ: গুলজার-ই-শাহী (১৮৭৭)
 দিওয়ান হামদ-ই-ইজাদি (১৯০৯)
 দেওয়ান-ই-সরওয়ারী (১৯৭২)
 গঞ্জিনা-এ-সরওয়ারী
 গুলশান-এ-সরওয়ারী
 হাদিকাত-উল-আউলিয়া (১৮৭৭)
 হাদিকাত-উল-আউলিয়া (১৮৮৯)
 হাদিকাত-উল-আউলিয়া (১৯৭৬)
 ইনশা-ই-সাফদারি (১৮৭৮)
 জামে-উল-লুগাত উর্দু (১৮৯২)
 খাজিনাত-উল-আসফিয়া
 নাত-ই-সরওয়ারী (১৯১১)
 তারিখ মাখজান-ই-পাঞ্জাব (১৮৭৭)
 ইয়াদগার-এ-আসগরী (১৮৮৪)
 জুবদাত-উল-লুগাত ওরফে লুগাত-ই-সরওয়ারী (১৮৭৭)
 জুবদাত-উল-লুগাত ওরফে লুগাত-ই-সরওয়ারী (১৮৮৭)

তথ্যসূত্র 

১৮৩৭-এ জন্ম
১৮৯০-এ মৃত্যু
মুসলিম পণ্ডিত
অভিধান লেখক
লাহোরের ব্যক্তি
১৯শ শতাব্দীর ভারতীয় ইতিহাসবিদ
১৯শ শতাব্দীর অভিধান লেখক
হাকিকত

হাকীকত বা হাকিকত (আরবি: حقيقة‎, বাংলা অর্থ - সত্য বা বাস্তব)  হচ্ছে সুফিবাদের চারটি স্তরের একটি। ইহজাগতিক সব ভোগ-লালসা ,সময়ের বিভ্রান্তি, দেহভার প্রভৃতি মুক্ত হওয়া হচ্ছে হাকীকার শিক্ষা।

ব্যাখ্যা 

সুফিবাদের চারটি স্তর হচ্ছে শরীয়াহ,ত্বরীকত,হাকীকত ও মারিফাত। 
ইসলামী গবেষক ও পন্ডিতদের মাঝে হাকীকত কি এবং কীভাবে এটি এখনো আলোচিত ও গবেষণা চলমান বিষয়। 'ইসলামিক ফিলোসফিক্যাল থিওলজি' বইটিতে বলা হয়েছে হাকীকত হচ্ছে: “
ঈশ্বরে সান্নিধ্যে প্রাপ্ত জ্ঞান সর্বোত্তম হাকীকা। ত্বরীকা অর্জন বা লাভের পর হাকীকত অর্জন করা যায়। 
উদাহরণ: যে শায়খ শরীয়াহ ও ত্বরীকার জ্ঞান অর্জন করেছেন তিনি হাকীকা অর্জন করেছেন এবং তিনি তার শিষ্য কথা মুখ ফুটে বলার আগে বুঝতে পারেন, তিনি শারীরিক ভাষা পড়তে পারেন, কেউ অসুস্থ হলে বুঝতে পারেন এবং মানুষের মনের কথা অনুমান করতে পারেন। তিনি কথার ধরন ও বলার ভঙ্গি দেখে কারো জন্ম সময় ,জন্ম পরিবেশ বা স্থান, পরিবারের তথ্য, সমস্যা প্রভৃতি বলে দিতে পারেন।
তিনি বহুমাত্রিক বা দৈহিক জগতের বাইরেও দেখতে পারেন।
সুফিবাদে হাকীকাত হচ্ছে  আধ্যাত্মিক  উন্নতির একটি ধাপ। স্বল্প স্তর হলেও পরবর্তী ধাপ মারিফাত অর্জনে উচ্চতর স্তর চেতনা।
অন্বেষীর জন্য এটি একটি ভাবনা,চর্চা ও অর্জনের বিষয়‌। যেটি অর্জনে অন্বেষীর জীবন স্হির,ওজনহীন, সময়ের মায়া প্রভৃতি হতে মুুুক্ত থাকে।

তথ্যসূত্র 

সুফি দর্শন
সরবান মিনার

সরবান মিনার ()   ইরানের ইসফাহানে অবস্থিত একটি ঐতিহাসিক মিনার। মিনারটি সেলযুক রাজবংশ রাজত্বকালে নির্মাণ করা হয়েছে।

অবস্থান 
সরবান মিনারটি জয়বাড়হ জেলার উত্তর দিকে অবস্থিত।  চেহেল দোখতারান মিনারের নিকটেই এই মিনারটি অবস্থিত। অতীতে এই মিনারের পাশে একটি মসজিদ ছিল তবে বর্তমানে মসজিদটি নেই।

কাঠামো 
মিনারটি সাতটি বিভিন্ন বিভিন্ন অংশ নিয়ে গঠিত। প্রথম অংশে ইটের খাঁজকাটা কাজ রয়েছে। দ্বিতীয় এবং তৃতীয় অংশে ইটের সুনিপুণ সাজসজ্জা রয়েছে। চতুর্থ অংশটি মিনারের প্রথম মুকুট, এতে ফিরোজা টালিসহ ইটের মুকার্নাস(ইট কেটে কারুকার্য) রয়েছে। পঞ্চম অংশে আলংকারিক ইট রয়েছে। ষষ্ঠ অংশটি মিনারের দ্বিতীয় মুকুট। সপ্তম অংশটি মিনারটির সর্বোচ্চ চূড়া।

মিনারটি ৫৪ মিটার উঁচু। মিনারটি এসফাহন প্রদেশের সবচেয়ে প্রাচীন ঐতিহাসিক মিনার।

চিত্রশালা

তথ্যসূত্র 

উইকিউপাত্তে স্থানাঙ্ক আছে
ইরানের দর্শনীয় স্থান
ইরানের প্রত্নতাত্ত্বিক নিদর্শন
ইরানের মিনার
ইরানের ভবন ও স্থাপনা
উজগেন মিনার

উজগেন মিনার এছাড়াও মিনারটি (তুর্কীঃ Özgön) বা উজানগ্যাড মিনার নামও পরিচিত।কিরগিজস্তানের উজগেনে মিনারটি অবস্থিত। মিনারটি ১১ শতাব্দীতে নির্মাণ করা হয়েছে। মিনারটি উজগানের প্রাচীন ধ্বংসাবশেষের একটি অংশ। মিনারের নিকটে সঠিকভাবে সংরক্ষিত তিনটি মাজার রয়েছে।

স্থাপত্য 
মিনারটি ২৭.৫ মিটার (৯০ ফুট) উঁচু। মিনারের নিচের দিকের ব্যাস ৮.৫ মিটার (২৮ ফুট) এবং শীর্ষ দিকে ব্যাস ৬.২ মিটার(২০ ফুট)।

উজগেন মিনারটি ইট দিয়ে নির্মিত। মিনারের স্থাপত্যে তিনটি স্বতন্ত্র অংশ রয়েছে। নীচের অংশটি ৫ মিটার (১৬.৫ ফুট) উচ্চতার অষ্টাহা আকৃতির। মাঝের অংশটি ক্রমশঃ সরু হওয়া নলাকৃতির। উপরেরে অংশে খিলানযুক্ত জানালা এবং একটি গুম্বজ রয়েছে। গুম্বজটি পরবর্তীতে ১৯২৩ থেকে ১৯২৪ সালের মধ্যে তৈরি করা হয়েছে। মিনারটি উত্তর কিরগিজস্তানের বুরানা মিনারের সমান।

চিত্রশালা

আরও দেখুন 

 মিনার
 প্রাচীনতম মিনারগুলির তালিকা
 দীর্ঘতম মিনারগুলির তালিকা

তথ্যসূত্র 

এশিয়ার টাওয়ার
ইসলামি স্থাপত্য
উইকিউপাত্তে স্থানাঙ্ক আছে
কিরগিজস্তানের দর্শনীয় স্থান
মিনার
জিন্নাহ মুহাম্মদ

জিন্নাহ মুহাম্মদ (উচ্চারিত/জেন্না) (জন্ম: ডেট্রয়েট, মিশিগান, জুলাই, ১৯৬৩), একজন আফ্রিকান আমেরিকান মুসলিম মহিলা, যাকে ২০০৬ সালে মিশিগানের একটি আদালত থেকে বের করে দেওয়া হয়েছিল, কারণ তিনি বিশাল ঘোমটা পরেছিলেন। বিচারক দাবি করেছিলেন যে তার সত্যতা যাচাই করার জন্য তার মুখ দেখার দরকার ছিল। 

২০০৯ সালে জিন্নাহ মুহাম্মদ মিশিগান সুপ্রিম কোর্টে যান এবং তার পর্দা নিয়ে বিচারক প্যানেলের সাথে কথা বলেন। ফলস্বরূপ আদালত রায় দিয়েছিল যে, বিচারকরা সাক্ষীদের পোশাক নিয়ন্ত্রণ করতে পারবেন।

তথ্যসূত্র

১৯৬৩-এ জন্ম
জীবিত ব্যক্তি
মার্কিন মুসলিম

২০শ শতাব্দীর আফ্রিকান-মার্কিন নারী
২১শ শতাব্দীর আফ্রিকান-মার্কিন নারী
মারিফাত

মারিফাত (আরবী: معرفة‎; বাংলা অর্থ ‘জ্ঞান বা প্রজ্ঞা’) হচ্ছে সূফিবাদের শেষ‌ স্তর। মারিফাত অন্বেষীকে ‘আরিফ’বা সর্বজ্ঞানী বলা হয়।'

ব্যাখ্যা 

সূফিবাদের চারটি স্তর হচ্ছে শরীয়ত,ত্বরীকত,হাকীকত ও মারিফাত। শরীয়তের জ্ঞান,ত্বরীকতগত ও হাকীকতগত অভিজ্ঞতার  সমন্বয় চর্চায় মারিফাত অনুসন্ধান বা অর্জন করে।
মারিফত অর্জিত আরিফ সম্পর্কে সুফিবাদের নিয়ম বা পদ্ধতির বই 'মাকামাত আল-আবরা' বইয়ের ২৫ তম বাণীর লেখক ও সূফিবাদের শিক্ষক আবু সাঈদ বলেন 

একটি উদাহরণে বলা হয়েছে যে মারিফাত হচ্ছে সাগর থেকে মুক্তা সংগ্রহের মত। যেখানে শরীয়াহ হচ্ছে নৌকা,ত্বরীকত হচ্ছে সমুদ্রে ডুব দেয়া ও মুক্তা সংগ্রহের পদ্ধতি, হাকীকত হচ্ছে মুক্তা মারিফাত হচ্ছে সেই ক্ষমতা যেটি মুক্তা গুলো চিনতে পারে। 

মারফত তত্ত্বটি এসেছে খিদির ও মুসা আ. এর ঘটনা থেকে। যেখানে খিদিরের এই জ্ঞান বা ক্ষমতা রয়েছে।মারফত কখনো শেখানো যায়না বরং পূর্বের তিনটি নিয়ম অনুসরণ ও উৎকৃষ্ট চর্চার মাধ্যমে এটি অর্জিত হয়।

আরো দেখুন 

 হিকমাহ
 শরীয়াহ
 হাকীকত

তথ্যসূত্র 

ইসলাম ও সমাজ
সুফি দর্শন
ইসলামি পরিভাষা
আব্দুল করিম মৌসাভি আরদেবিলি

সৈয়দ আব্দুল করিম মৌসাভি আরদেবিলি (ফার্সি: سید عبدالکریم موسوی اردبیلی, ২৮ জানুয়ারি ১৯২৬ - ২৩ নভেম্বর ২০১৬) ছিলেন একজন ইরানি সংস্কারবাদী রাজনীতিবিদ এবং ইসনা আশারিয়া শিয়া মারজা।

রাজনৈতিক জীবন 
আরদেবিলি আয়াতুল্লাহ রুহুল্লাহ খোমেনির সমর্থক ছিলেন এবং তার বন্ধু ছিলেন। তিনি ১৯৭০ এর দশকে খোমেনির সমর্থনে বক্তৃতা দিয়েছিলেন। ইরানি বিপ্লবের পরে, তিনি ১৯৭৯ সালে প্রতিষ্ঠিত ইসলামিক রিপাবলিকান দলের প্রতিষ্ঠাতা সদস্য হন। ১৯৮১ সালে রাষ্ট্রপতি আবুল হাসান বানিসাদরের অভিশংসনের পরে খোমেনি তাকে বিচারপতি প্রধান হিসাবে নিযুক্ত করেন। প্রধান বিচারপতি হিসাবে তিনি প্রধানমন্ত্রী এবং স্পিকারের সাথে রাষ্ট্রপতির অস্থায়ী কাউন্সিলের সদস্য হিসাবে দু'মাস অবধি রাষ্ট্রপতির দায়িত্ব পালন করেন।

তথ্যসূত্র 

ইরানি শিয়া মুসলিম
ইরানের প্রধান বিচারপতি
ইরানি বিচার ব্যবস্থার প্রধান
ইরানি বিপ্লবের ব্যক্তি
ইরানি আজারবাইজানিয় রাজনীতিবিদ
১৯২৬-এ জন্ম
২০১৬-এ মৃত্যু
ফাতহি ইয়াকান

ফাতহি ইয়াকান (জন্মনাম: ফাতহি মোহামেদ আনায়া (আরবি: فتحي محمد عناية), ৯ ফেব্রুয়ারি ১৯৩৩ - ১৩ জুন ২০০৯) ছিলেন একজন ইসলাম প্রচারক। তিনি ১৯৯২ সালে লেবাননের সংসদ সদস্য নির্বাচিত হয়েছিলেন। তিনি ত্রিপোলিতে জন্মগ্রহণ করেন।

জীবনী 
তিনি ১৯৫০-এর দশকে ইসলামি আন্দোলনের অগ্রগামী দল ইসলামিক অ্যাকশন ফ্রন্টের (লেবানন) প্রধান হয়েছিলেন। তাকে ইসলামি দল (আল জামাআহ ইসলামিয়াহ)-এর শীর্ষস্থানীয় নেতা হিসেবে গণ্য করা হয়।

২০০৬ সালে লেবাননের বিরুদ্ধে ইস্রায়েলি যুদ্ধের প্রেক্ষাপটে বিরোধী দলে শাসনের দ্বারা উৎপন্ন সঙ্কটের অবসান ঘটানোর জন্য প্রধানমন্ত্রী ফুয়াদ সিনিওরার সাথে কাজ করেছিলেন।

শেখ ইয়াকান মোনা হাদ্দাদের সাথে বিবাহ বন্ধনে আবদ্ধ হন, যার সাথে তিনি জিনান বিশ্ববিদ্যালয় (লেবানন) নামক একটি বেসরকারী ইসলামি বিশ্ববিদ্যালয় প্রতিষ্ঠা করেছিলেন। তার চার কন্যা ও এক পুত্র সন্তান রয়েছে। তিনি ৩৫টিরও বেশি বই রচনা করেছেন, যার মধ্যে কয়েকটি অনেক ভাষায় অনূদিত হয়েছিল। একদিন আগে হোটেল ডিউ হাসপাতালে ভর্তি হওয়ার পর ২০০৯ সালের ১৩ জুন ইয়াকান মারা যান।

তথ্যসূত্র

বহিঃসংযোগ 

 টু বি অ্যা মুসলিম

১৯৩৩-এ জন্ম
২০০৯-এ মৃত্যু
লেবানীয় মুসলিম
লেবানীয় সুন্নি মুসলিম
মুসলিম ব্রাদারহুড নেতা
ত্রিপলি, লেবাননের ব্যক্তি
লেবাননের সংসদ সদস্য
তুর্কি বংশোদ্ভূত লেবাননী
২০শ শতাব্দীর ইসলামের মুসলিম পণ্ডিত
জেনা হ্যাজে

জেনা হ্যাজে একজন মার্কিন পরিচালক, মডেল এবং প্রাক্তন পর্ন অভিনেত্রী।

হ্যাজে অসংখ্য পুরস্কার জিতেছেন, যার মধ্যে রয়েছে ২০০৩ সালে সেরা নতুন স্টারলেটের জন্য এভিএন পুরস্কার এবং ২০০৯ সালে বর্ষসেরা মহিলা পারফর্মারের জন্য এভিএন পুরস্কার, মিসির পরে তিনিই প্রথম উভয় পুরস্কার জিতেছিলেন।  ২০১২ সালে, তিনি এভিএন ও এক্সআরসিও উভয় হল অফ ফেমে অন্তর্ভুক্ত হন।

ক্যারিয়ার 
হ্যাজে ১৮ জুলাই ২০০১-এ প্রাপ্তবয়স্ক চলচ্চিত্র জগতে প্রবেশ করেছিল।  ২০০২ থেকে ২০০৫ তিনি চলচ্চিত্র সংস্থা জিল কেলি প্রোডাকশনের সাথে চুক্তিবদ্ধ ছিলেন। শুরুতে বেশিরভাগ সময়ই তিনি একচেটিয়াভাবে মহিলাদের সাথে অভিনয় করতেন, এটা তাঁর তৎকালীন প্রেমিকের প্রতি আনুগত্যের কারণে হতে পারে। তিনি পুরুষদের সাথে কাজে এসেছিলেন ২০০৬ সালে, সেটা ছিল জুলস জর্ডান প্রযোজিত বহু পুরস্কার প্রাপ্ত চলচ্চিত্র জেনা হ্যাজে ডার্কসাইড। 

৭ ফেব্রুয়ারি ২০১২ সালে এক ইউটিউব ভিডিওর মাধ্যমে তিনি অবসর ঘোষণা করেন, তারপরে এক প্রেস বিজ্ঞপ্তি প্রকাশিত হয়েছিল। তিনি প্রকাশ করেন যে, ২০১১ সালের এপ্রিল থেকে তিনি কোনও দৃশ্যে শুটিং করেননি, তবে তিনি সম্ভবত পরিচালনা ও প্রযোজনা চালিয়ে যাবেন।

পুরস্কার

ব্যক্তিগত জীবন 
তার সামাজিক যোগাযোগ মাধ্যম অনুসারে, হাজে স্কুলে ফিরে এসেছিলেন এবং মনোবিজ্ঞান নিয়ে পড়াশোনা করেছিলেন। 

২০১২ ও ২০১৩ সালে, হ্যাজে হেভি মেটাল গায়ক গ্রেগ পুকিয়াটোরের সাথে গভীর সম্পর্কে জড়িয়ে ছিলেন।

তথ্যসূত্র

বহিঃসংযোগ 

 
 
 
 

জন্মের বছর অনুপস্থিত (জীবিত ব্যক্তি)
জীবিত ব্যক্তি
মার্কিন পর্নোগ্রাফিক চলচ্চিত্র অভিনেত্রী
মার্কিন মহিলা প্রাপ্তবয়স্ক মডেল
মার্কিন নারী চলচ্চিত্র প্রযোজক
নারী পর্নোগ্রাফি চলচ্চিত্র প্রযোজক
নারী পর্নোগ্রাফি চলচ্চিত্র পরিচালক
ক্যালিফোর্নিয়ার চলচ্চিত্র পরিচালক
মার্কিন পর্নোগ্রাফি চলচ্চিত্র প্রযোজক
মার্কিন পর্নোগ্রাফি চলচ্চিত্র পরিচালক
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
জার্মান বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
স্পেনীয় বংশোদ্ভূত মার্কিন ব্যক্তি
২১শ শতাব্দীর মার্কিন অভিনেত্রী
২১শ শতাব্দীর মার্কিন নারী ব্যবসায়ী
১৯৮২-এ জন্ম
২১শ শতাব্দীর মার্কিন ব্যবসায়ী
শামসুদ্দীন আজিমি

শামসুদ্দীন আজিমি (উর্দু: خواجه شمس الدين عظيمي; জন্ম ১৭ অক্টোবর ১৯২৭) একজন পাকিস্তানি আধ্যাত্মিক পণ্ডিত। তিনি আজিমিয়া সুফি তরীকার বর্তমান প্রধান। তিনি আধ্যাত্মিকতা বা মুরাকাবা বিষয়ক গ্রন্থকার এবং পাকিস্তানের করাচিতে মাসিক রুহানি ডাইজেস্টের প্রধান সম্পাদক। তাছাড়া তিনি বিশ্বব্যাপী তিপ্পান্নটি মুরাকাবা হলের ভিত্তিপ্রস্তর স্থাপনকারী।

প্রাথমিক জীবন

পরিবার 
শামসুদ্দীনের বাবা ছিলেন আনিস আহমেদ আনসারি এবং মা ছিলেন উমাত-উর-রহমান। তিনি আবু আইয়ুব আল-আনসারির বংশধর ছিলেন, যিনি মুহাম্মদের মদিনায় অভিবাসনের সময় ইসলামি নবী মুহাম্মদের ঘনিষ্ঠ সঙ্গী ছিলেন।

শিক্ষা 
১৯৭৯ সাল থেকে কালান্দার বাবা আউলিয়ার মারা যাওয়ার আগ পর্যন্ত আজিমি ষোল বছর তার আধ্যাত্মিক শিক্ষক কালান্দার বাবা আউলিয়ার নিকট অবস্থান করেন এবং তার সেবা করেন। এই সময়কালে আউলিয়া আজিমিকে তার আধ্যাত্মিক জ্ঞান দান করার জন্য উপযুক্ত করে তুলেছিলেন।

এই আধ্যাত্মিক শিক্ষক মারা যাবার পূর্বে শামসুদ্দীন আজিমির কপালে তিনবার ফুঁ দিয়ে উচ্চারণ করেছিলেন "তোমাকে আমার জায়গা নিতে হবে এবং আমার পরে আমার সিলসিলা (সুফি তরীকার পরম্পরা) চলমান রাখতে হবে... যাদের সৎ লক্ষ্য থাকে তারা সৎ ভাবে কাজ করে"। 

শামসুদ্দীন আজিমি তার আধ্যাত্মিক গুরুর পরামর্শ অনুযায়ী কাজ করেছিলেন এবং বিশ্বব্যাপী তার লক্ষ্যকে প্রচার করেছিলেন। এর ফলে, আজিমিয়া সুফি আদেশ এখন বিশ্বজুড়ে একটি সুপরিচিত এবং সম্মানিত সিলসিলা।

রচনাবলী 

 প্যারাসাইকোলজির উপর বক্তৃতা (১৯৯৪)

 মুরাকাবা: সুফি ধ্যানের শিল্প ও বিজ্ঞান (২০০৫)

 সুফি গুরুর অন্তর্দৃষ্টির দিকে যাত্রা (২০০৯)

 কালার থেরাপি (২০০৯)

 আধ্যাত্মিক প্রার্থনা (২০০৯)

 বাবা আউলিয়ার জীবনকাল: বিশ শতকের আধ্যাত্মিক নেতা (২০১০)

 মুহাম্মদ: নবীর জীবন এবং তার অলৌকিক ঘটনাবলীর বৈজ্ঞানিক ব্যাখ্যা (২০১১)

 মুহাম্মদ (সাঃ): আল্লাহর নবী

তথ্যসূত্র

বহিঃসংযোগ 

 মাসিক ক্যালেন্ডার শাহুর
 

১৯২৭-এ জন্ম
সুফি ধর্মীয় নেতা
সুফি লেখক
সুফি শিক্ষক
আধ্যাত্মিক শিক্ষক
পাকিস্তানি সুফি
ভারতীয় সুফি
পাকিস্তানি দার্শনিক
২০শ শতাব্দীর ইসলামের মুসলিম পণ্ডিত
মুহাজির ব্যক্তি
সাহারানপুর জেলার ব্যক্তি
উর্দু ভাষার লেখক
জীবিত ব্যক্তি
তোপসিয়া

তোপসিয়া ভারতের পশ্চিমবঙ্গ রাজ্যের পূর্ব কলকাতার একটি এলাকা।

ইতিহাস 

ইস্ট ইন্ডিয়া কোম্পানি তাঁদের বসতির আশেপাশের ৩৮ টি গ্রাম থেকে ভাড়া নেওয়ার অধিকার ১৭১৭ সালে মুঘল সম্রাট ফাররুখসিয়ারের কাছ থেকে  লাভ করে।

অর্থনীতি  
তোপসিয়া মিরানিয়া গার্ডেনে ই এম বাইপাসের পাশে ফোরাম গ্রুপের অ্যাটমোস্ফিয়ার হল একটি বিলাসবহুল কনডোমিনিয়াম।এটি দু'টি সু-উচ্চু ভবন নিয়ে গঠিত, উভয়ই পর্যন্ত ৪৯৯ ফুট উচ্চতা সহ ৩৯ তল বিশিষ্ট। শীর্ষে দু'টি সু-উচ্চু ভবনের মাঝে দেয়া নামের একটি ভাসমান আকাশ ভাস্কর্য স্থাপিত করা হয়েছে।

শিক্ষা 
 মনু মেমোরিয়াল স্কুল (বাংলা/উর্দু),
 হুদা পাবলিক স্কুল,
 দ্য চিলড্রেন'স একাডেমী,
 তিলজালা ব্রজনাথ বিদ্যাপীঠ

তথ্যসূত্র

বহিঃসংযোগ

পূর্ব কলকাতার পাড়া
কলকাতার পাড়া
বারিমা মসজিদ

বারিমা মসজিদ (, ) মরক্কোর মারাক্কেশে অবস্থিত একটি মসজিদ। এটি কাসবাহ (দুর্গ) এবং শহরের রাজকীয় প্রাসাদের (দার আল-মাখজেন) সাথে সংযুক্ত। মসজিদটি অষ্টাদশ শতাব্দীর শেষদিকে অ্যালৌউত সুলতান মোহাম্মদ বিন আব্দুল্লাহ কর্তৃক নির্মিত হয়।

ইতিহাস 
সুলতান মোহাম্মদ বিন আব্দুল্লাহ তার রাজত্বের জন্য কোন রাজধানী বেছে না নিলেও তিনি মারাক্কেশে নিজেকে অন্যান্য শহরের চেয়েও বেশি প্রতিষ্ঠিত করেছিলেন। ফলস্বরূপ, তিনি মূল কাসবাহ মসজিদ পুনরুদ্ধারসহ শহরের রাজকীয় দুর্গের (কাসবাহ ও দার আল-মাখজেন) বেশ কয়েকটি পুনঃসংস্কার ও নির্মাণ কাজ চালান। তবে জনশ্রুতি অনুযায়ী তার ছেলে মায়মুন এমন একটি মসজিদ চেয়েছিলেন যা প্রাসাদের নিকটে হবে। তাই তিনি এই মসজিদটি নির্মাণ করেন। এই মসজিদটি রাজকীয় প্রাসাদের মাঠের পূর্ব প্রান্তে ও পুরনো মিল্লার (ইহুদি কোয়ার্টার) পশ্চিম প্রান্তে, শহরের প্রবেশদ্বার "বাব বারিমা" এর নিকটে অবস্থিত। এই রাজকীয় মসজিদটি অনেকটা লাল্লা আউদা মসজিদের অনুরূপ।

স্থাপত্য 
অন্যান্য মরক্কোর মসজিদের তুলনায় বারিমা মসজিদের গঠন ও বিন্যাস আলাদা। মসজিদের বড় বর্গক্ষেত্রাকার শান বা প্রাঙ্গণটির দৈর্ঘ্য ৩৫ মিটার ও ক্ষেত্রফল ১,২২৫ বর্গ মিটার। এই প্রাঙ্গণ ও প্রার্থনা কক্ষের মাঝখানে একটি বারান্দা আছে যার পাশে সুলতান ও সরকারি কর্মকর্তাদের জন্য দুটি বিশ্রামাগার রয়েছে। ২৫ মিটার দৈর্ঘ্য ও ১৫ মিটার প্রস্থ বিশিষ্ট প্রার্থনা কক্ষটি প্রাঙ্গণের চেয়ে ছোট এবং মরক্কোর অন্যান্য মসজিদগুলো প্রার্থনা কক্ষের সাধারণ রূপ অনুসরণ করে না। প্রার্থনা কক্ষের কাঠের ছাদ সুন্দরভাবে সজ্জিত। মসজিদটিতে তিনটি প্রবেশপথ ছিল, যার মধ্যে কেবল উত্তরের প্রবেশপথটি প্রাসাদের বাইরের সাধারণ বাসিন্দাদের জন্য প্রবেশযোগ্য ছিল। সুলতানের নিজস্ব ব্যক্তিগত প্রবেশপথটি প্রাসাদ থেকে মসজিদের ভিতরে মিহরাবের পাশে সংযুক্ত ছিল। এর মিনারটি কেবল একটি ছোট টাওয়ার যা প্রাসাদের দেয়ালের চেয়েও নিচু (সম্ভবত প্রাসাদের সীমাবদ্ধ এলাকায় কোনও দৃশ্য এড়াতে ইচ্ছাকৃত নকশা)। প্রথমদিকে মসজিদ সংলগ্ন একটি মাদ্রাসা ও ওযুখানা ছিল, তবে বিংশ শতাব্দীর মাঝামাঝি সময়ে এগুলো ধ্বংসস্তূপে পরিণত হয়।

আরও দেখুন 
 মসজিদের তালিকা
 মরক্কোর মসজিদের তালিকা
 আফ্রিকার মসজিদের তালিকা
 আল ফাস মসজিদ
 ঔজদার বড় মসজিদ
 আল-কারাওইন বিশ্ববিদ্যালয়
 মেকনেস গ্র্যান্ড মসজিদ
 আল-বাঈদা মসজিদ

তথ্যসূত্র 

মরক্কোর মসজিদ
উইকিউপাত্তে স্থানাঙ্ক আছে
মিশিগান ইসলামিক একাডেমি

মিশিগান ইসলামিক একাডেমি (এমআইএ) অ্যান আর্বার, মিশিগানের একটি দিবা ইসলামিক বিদ্যালয়, যেখানে কিন্ডারগার্টেন থেকে গ্রেড ১২ পর্যন্ত পড়ানো হয়।  এটি ১৯৮৫ সালে প্রতিষ্ঠিত হয়। 

২০১৫ সালের হিসাবে এখানে ২১৩ জন ছাত্র ছিল।

আরো দেখুন 
 মেট্রো ডেট্রয়েটে ইসলাম

তথ্যসূত্র

বহিঃসংযোগ 
 মিশিগান ইসলামিক একাডেমি 

মিশিগানের ইসলামিক বিদ্যালয়
১৯৮৫-এ প্রতিষ্ঠিত শিক্ষাপ্রতিষ্ঠান
জাদিয়ান মিনার

জাদিয়ান মিনারটি উত্তর আফগানিস্তানের বালখ প্রদেশের জাদিয়ানে অবস্থিত একটি মিনার। মিনারটি  বালখ প্রদেশের উত্তর-পশ্চিমাঞ্চলের দৌলতাবাদ জেলার প্রত্যন্ত এলাকায় অবস্থিত।

ব্যুৎপত্তি 
'মিনার' শব্দটি আরবি (منارة)। মিনার বলতে সাধারণত মসজিদ সংলগ্ন একটি স্থাপনা বোঝায়, যেখান থেকে মুয়াযযিন নামাযের জন্য লোকদের ডাকেন। তবে এটি বাতিঘরও বোঝাতে পারে।

মিনারটি নামহীন। তাই এটি জাদিয়ান গ্রামের নামে নামকরণ করা হয়েছে।

ইতিহাস 
দ্বাদশ শতাব্দীতে সেলজুক রাজবংশ মিনারটি নির্মাণ করেন।  আফগানিস্তানের প্রত্নতাত্ত্বিক গেজেটিয়ার অনুসারে, মিনারটি ১১০৮-০৯ সালে নির্মিত হয়।  তবে কিছু প্রত্নতাত্ত্বিক গবেষণা উল্লেখ করে যে, মিনারটি ৭৬০ সালের কাছাকাছি সময়ে নির্মাণ করা হয়েছে।

দ্বাদশ শতাব্দীতে চেঙ্গিস খান এবং হানাদার মঙ্গোলদের কাছ থেকে এই অঞ্চলটি  হাতছাড়া হয়। 

আফগানিস্তানের ফরাসী প্রত্নতাত্ত্বিক প্রতিনিধি (ডিএএফএ) এর কাজগুলিসহ জেলাতে প্রত্নতত্ত্ব স্থান পেয়েছে।  

মিনারটি আরোহণযোগ্য হওয়ায় অনেক স্থানীয় নাগরিকরা মিনারটিতে আরোহণ করেছেন। মিনারের চূড়ায় উঠার প্রচেষ্টায় কিছু মানুষের মৃত্যুও হয়েছে।

স্থাপত্য 
মিনারটি ২৫ মিটার উঁচু। ১২তম শতাব্দীতে মিনারটি নির্মিত হয়। রোদে শুকানো কাদামাটি এবং ইটের প্লাস্টার  দিয়ে তৈরি নির্মাণ করা হয়েছে। মিনারটির ব্যাস ১৮ মিটার। কাঠামোটিতে ৬৪ টি সিঁড়ি রয়েছে এবং কুফিক লিপিতে খোদাই করা ক্যালিগ্রাফিক বাক্যাংশ রয়েছে।

হজরত সালেহের মাজার 
আফগান তীর্থযাত্রীরা মাজার সংলগ্ন হবার কারণে মিনারটি পরিদর্শন করতেন। মিনারটি মাজারের একশ ফুট দূরত্বে অবস্থিত। মাজারটি ইসলামিক নবী সালেহের সাথে জড়িত। মাজারটি আরব উপদ্বীপ, মাদা'আন সালেহ, সৌদি আরবের সাথেও জড়িত। মাজারের ভিতরে সালেহের সবুজ বর্ণের কবরটি পূর্ব দিকে মুখ করে রয়েছে। ইসলামিক কবরগুলি মক্কা দিক বরাবর মুখ করা হয়। আফগানিস্তান মক্কার পশ্চিমে দিকে অবস্থিত। সতরাং মাজারটি প্রাক-ইসলামিক যুগের বলে ধারণা করা হয়। বাইরের দিকে একটি খিলানযুক্ত কুলুঙ্গি রয়েছে।যেখানে তীর্থযাত্রীরা চর্মরোগের নিরাময়ের আশায় কাদা মাখান।

শিলালিপি বিষয়বস্তু 

 "পরম করুণাময় ও করুণাময় ঈশ্বরের নামে, ওহে বিশ্বাসী লোকেরা, শুক্রবার আযান দ্বারা ডাক, ঈশ্বরের  কাছে প্রার্থনা করার চেষ্টা কর। এই মিনারটির নির্মাতা- মহান শাসক - সরকারের বিশ্বস্ত ও জনগণের সম্মানের, আবু জাফর মোহাম্মদ ইবনে-আলী.." 
 বাকী শিলালিপিটি মুছে ফেলা হয়েছিল।

চিত্রশালা

বহিঃসংযোগ

তথ্যসূত্র 

 
আফগানিস্তানের ভবন ও স্থাপনা
উইকিউপাত্তে স্থানাঙ্ক আছে
আফগানিস্তানের দর্শনীয় স্থান
আফগানিস্তানের প্রত্নতাত্ত্বিক স্থান
মিনার
হিজাবি পুরুষ

হিজাবি পুরুষ হলো ইরান ও পারস্য অঞ্চলের একটি আন্দোলন, যেখানে পুরুষরা তাদের মহিলা আত্মীয়স্বজন এবং স্ত্রীর সাথে সংহতি প্রদর্শনের জন্য হিজাব বা মহিলাদের হেডস্কার্ফ পরিধান করে। এটি বাইরে মহিলাদের হিজাব পরার প্রয়োজনীয়তা শেষ করার চেষ্টা করে।

আরো দেখুন 

 হিজাব
 ইরানে মানবাধিকার

তথ্যসূত্র 

ইসলামি পোশাক
হিজাব
ইরানে বিক্ষোভ
মি অ্যান্ড দ্য মস্ক

মি অ্যান্ড দ্য মস্ক  ২০০৫ সালের জারকা নওয়াজের একটি কানাডীয় তথ্য চলচ্চিত্র, যেখানে উত্তর আমেরিকার মুসলিম মহিলাদের মসজিদে নামাজ পড়া এবং পুরুষ উপাসকদের থেকে মহিলাদের আড়াল করার জন্য পর্দার ব্যবহার চালু করার প্রচেষ্টা চিত্রায়িত হয়েছে। 

প্রামাণ্যচিত্রে নওয়াজ ব্রিটিশ কলম্বিয়া, সাসকাচোয়ান, ম্যানিটোবা এবং অন্টারিওর কানাডার ইসলামী সম্প্রদায়ের মহিলাদের সাথে কথা বলেছেন। মার্কিন যুক্তরাষ্ট্রে, তিনি শিকাগোতে একটি  ইসলামিক সোসাইটি অব নর্থ আমেরিকার সম্মেলনে যোগ দিয়েছিলেন এবং সাংবাদিক ও সক্রিয়কর্মী আশরা নোমানী, সক্রিয়কর্মী আমিনাহ আসিলমি পাশাপাশি লেখক ও বক্তা তারেক আল-সুয়াইদানের সাথে ইসলামে নারীর ভূমিকা সম্পর্কে কথা বলেছেন। নওয়াজ প্রায়শই তার বিষয় হাস্যকর উপায়ে উপস্থাপন করেন; চলচ্চিত্রটিতে অ্যানিমেটেড সিকোয়েন্সও ব্যবহৃত হয়েছে। 

সিনেমাটি সিবিসি নিউজওয়ার্ল্ডের অংশীদারত্বে উদীয়মান চলচ্চিত্র নির্মাতাদের জন্য কানাডীয় জাতীয় চলচ্চিত্র বোর্ডের প্রতিযোগিতার অংশ হিসাবে নির্মিত হয়েছিল।

তথ্যসূত্র

বহিঃসংযোগ 
 কানাডার জাতীয় চলচ্চিত্র বোর্ডে আমাকে এবং মসজিদটি দেখুন
 

২০০৫-এর চলচ্চিত্র
কানাডীয় চলচ্চিত্র
উত্তর আমেরিকায় ইসলাম
ইসলাম ও নারী